నాటో కాన్

నాటో కాన్ (ఆంగ్లం: Naoto Kan; జననం 1946 అక్టోబరు 10), జపాన్ మాజీ రాజకీయ నాయకుడు. ఆయన జపాన్ ప్రధాన మంత్రిగా, జపాన్ డెమోక్రటిక్ పార్టీ అధ్యక్షుడిగా 2010 జూన్ నుండి 2011 సెప్టెంబరు వరకు పనిచేసాడు. 2006లో జునిచిరో కొయిజుమి రాజీనామా చేసిన తర్వాత ఒక సంవత్సరానికి పైగా సేవ చేసిన తొలి ప్రధానమంత్రి నాటో కాన్. అతని కంటే ముందర ప్రధానులైన యుకియో హటోయామా, తారో అసో, యసువో ఫుకుడా, షింజో అబే లు ఎవరూ అంత కాలం పాటు నిలవలేదు. 2011 ఆగస్టు 26న ఎన్నికలలో ఓడిపోవడంతో నాటో కాన్ తన రాజీనామాను ప్రకటించాడు. అతని తరువాత యోషిహికో నోడా ఎన్నికయ్యాడు.Article 6 of the Constitution_of_Japan 

2012 ఆగష్టు 1న, ఐక్యరాజ్యసమితి సెక్రటరీ జనరల్ బాన్ కి-మూన్ 2015 అనంతర ఎజెండాలో ఆయన ఉన్నత స్థాయి ప్యానెల్ సభ్యులలో ఒకడిగా ఉంటాడని ప్రకటించాడు.Ban names high-level panel to map out 'bold' vision for future global development efforts UN News Centre. 31 July 2012. Retrieved 20 December 2013.

నాటో కాన్ నవంబరు 2023లో రాజకీయాల నుండి రిటైర్మెంట్ ప్రకటించాడు. 2024 ఫిబ్రవరిలో ఆయన 'ఫిఫ్టీ ఇయర్స్ ఆఫ్ సిటిజెన్ పాలిటిక్స్' పేరుతో రాజకీయాలలో తన జీవితాన్ని ప్రతిబింబిస్తూ ఒక జ్ఞాపికను ప్రచురించాడు.

 ప్రారంభ జీవితం 
నాటో కాన్, సెంట్రల్ గ్లాస్ అనే గాజు తయారీ సంస్థ ఎగ్జిక్యూటివ్ డైరెక్టర్ అయిన హిసావో కాన్ పెద్ద కుమారుడు. అతను ఉబే, యమగుచిలో జన్మించాడు. అతను 1970లో టోక్యో ఇన్స్టిట్యూట్ ఆఫ్ టెక్నాలజీ నుండి పట్టభద్రుడయ్యాడు. 1971లో లైసెన్స్ పొందిన బెన్రిషి (పేటెంట్ ఏజెంట్/అటార్నీ) అయ్యాడు.

 వ్యక్తిగత జీవితం 
నాటో కాన్ నోబుకోను 1970లో వివాహం చేసుకున్నాడు. ఓకాయామా ప్రిఫెక్చర్ లో జన్మించిన నోబుకో, సుడా కాలేజీలో ప్రవేశించిన తరువాత టోక్యోలో నివాసం ఉండే నాటో కాన్ తో పరిచయం ఏర్పడింది. వారికి జెంటారో, షింజిరో అనే ఇద్దరు కుమారులు ఉన్నారు. జెంటారో ఒక సామాజిక కార్యకర్త, 2003, 2005 ప్రతినిధుల సభకు పోటీ చేసి విఫలమయ్యాడు. ఆ తరువాత, అతను తన తండ్రికి రాజకీయ కార్యదర్శిగా పనిచేసాడు. 2023 డిసెంబరులో ముసాషినో నగర మండలికి ఎన్నికయ్యాడు. షింజిరో పశువైద్యుడు, టోక్యోలో, నెరిమా లోని ఒక జంతు ఆసుపత్రిలో పనిచేస్తాడు.

నాటో కాన్ కు "ఇరా-కాన్" అనే మారుపేరు ఉంది. గో, షోగీ, ఒరిగామి వంటివి అతని హాబీలు. సంక్లిష్టమైన మహ్జాంగ్ పాయింట్ వ్యవస్థను లెక్కించడానికి ఆయన ఒక యంత్రాన్ని నిర్మించి, 1973లో పేటెంట్ కోసం దరఖాస్తు చేసుకున్నాడు.

మూలాలు

వర్గం:జపాన్